ועדת הכלכלה, כנסת 23, פרוטוקול מספר 168, 2020-12-28 11:30

קרן ברק: אני מתכבדת לפתוח את ישיבת ועדת הכלכלה בנושא הצעת תקנות מוסר תשלומים לספקים (דיווח על יישום החוק), התשפ"א-2020.

קרן ברק: עו"ד גליה ימין, בבקשה.

גליה ימין: חוק מוסר תשלומים לספקים קובע מועדי תשלום מקסימליים לביצוע תשלומים למכירת טובין, למתן שירות או לביצוע עבודה.

גליה ימין: מטרת החוק היא לשפר את מועדי התשלום במשק ולסייע בהתפתחות של עסקים בכלל ושל עסקים קטנים ובינוניים בפרט.

גליה ימין: בסעיף 14 לחוק שר האוצר הוסמך, באישור ועדת הכלכלה, לקבוע הוראות לעניין דיווחים שיימסרו לוועדה, ובכלל זה יש התייחסות לעניין הגופים שיהיו חייבים במסירת הדיווח, מועדי הדיווח וחובת מסירת הדיווח לגורמים נוספים.

גליה ימין: בהתאם לכך, התקנות המוצעות קובעות קודם כל אילו גופים יהיו חייבים בדיווח, לאן יועבר הדיווח, את מועדי הדיווח, אופן הדיווח וחובת הפרסום.

גליה ימין: אנחנו תכף נפרט.

קרן ברק: תגידי רק את המהות.

גליה ימין: יש לנו איזשהם תיקונים לאחר שיח עם הייעוץ המשפטי של הוועדה אבל ההתייחסות הכללית, הקו הכולל אומר שהנתונים של גופים שהפעילות שלהם קשורה למשרד ממשלתי קודם כל יועברו למשרד הממשלתי, המשרד הממשלתי יעבד את הנתונים ויגיש דיווח כולל לוועדה, למעט רשות מדינה, שאלה גופים שלא מתאים להכפיף אותם לממשלה, כמו משרד מבקר המדינה, לשכת הנשיא וכו', שהם יועברו ישירות למדינה.

גליה ימין: בנוסף לאלה היו עוד מספר גופים שעל פי ההצעה שהוגשה כעת לוועדה הדיווח יועבר לוועדה, כמו רשות מקומית, חברה עירונית, חברה מעורבת, זאת לבקשת הגורמים הרלוונטיים בממשלה.

גליה ימין: מעבר לכך, יש עוד שני גופים.

גליה ימין: יש הגדרה בחוק של גוף שהוקם לפי דין, שיש קצת עמימות איזה גופים נכללים בהגדרה.

גליה ימין: אנחנו הצענו שהם יעבירו ישירות לוועדה כי לא ידענו לאן אפשר להכפיף אותם בממשלה.

גליה ימין: איתי עצמון, היועץ המשפטי של הוועדה, הציע לוותר.

גליה ימין: מבחינתנו זה מוסכם.

איתי עצמון: את כבר נכנסת עכשיו לפרטים של התקנות שאליהם נגיע כשנקריא אותן.

קרן ברק: סיימת את המהות?

גליה ימין: המהות עוברת דרך הממשלה והממשלה מעבירה לוועדה.

גליה ימין: הדיווח הוא לגבי שנת כספים לאחר ששנת הכספים מסתיימת.

גליה ימין: כל גוף מדווח בדרך כלל אחרי 3 חודשים ואחרי 6 חודשים הדיווח צריך לעבור לוועדה.

איתי עצמון: אני רוצה להזכיר לפני שנצלול לפרטי התקנות שהתקנות האלה היו אמורות להגיע לאישור הוועדה מכוח קביעה מפורשת בחוק בתוך 6 חודשים מיום התחילה.

איתי עצמון: כלומר, למעשה אנחנו באיחור של 3 שנים מבחינת מחויבות הממשלה שנקבעה בחוק להביא את התקנות האלה לאישור הוועדה.

קרן ברק: איזה משרד איחר ב-3 שנים?

איתי עצמון: משרד האוצר.

קרן ברק: טוב לדעת.

איתי עצמון: סעיף 14 לחוק קובע ששר האוצר, באישור ועדת הכלכלה, יקבע בתוך 6 חודשים מיום התחילה הוראות לעניין דיווחים שיימסרו לוועדה על יישום החוק.

קרן ברק: זו המחלקה המשפטית של משרד האוצר?

איתי עצמון: אני מניח שהם אמונים על הניסוח אבל השר הוא זה שמביא את התקנות לאישור הוועדה.

קרן ברק: כן, אבל מישהו צריך להזכיר לשר שזה צריך להגיע.

גליה ימין: אני לא יודעת אם נכון להכפיף את האיחור דווקא ללשכה המשפטית של האוצר.

קרן ברק: אז לאיזה אגף?

גליה ימין: יש אחריות משותפת של הלשכה המשפטית ואגף החשב הכללי.

קרן ברק: בסדר, אז אני מחלקת את האחריות לכך שזה הגיע באיחור של 3 שנים לשני האגפים האלה, חצי-חצי, לא רק הלשכה המשפטית.

קרן ברק: בואו נתקדם.

גליה ימין: אני אזכיר שחלק מהעיכוב נבע מהתנגדויות.

גליה ימין: מדובר פה בתקנות שיש להן תחולה מאוד רחבה.

גליה ימין: התיאום דרש פה תהליכים מאוד ארוכים ודיונים מול גופים שונים, משרדי ממשלה רבים, ועברנו פה דרך ארוכה עד שהצלחנו להגיע עם התקנות.

קרן ברק: מאה אחוז.

קרן ברק: תודה רבה.

קרן ברק: הקראה, בבקשה.

איתי עצמון: תוך כדי ההקראה אני אעיר את ההערות שלנו, שהעברנו כמובן גם למשרד האוצר.

קרן ברק: נצביע על כל תקנה ותקנה או בסוף?

איתי עצמון: כן, עדיף להצביע תקנה-תקנה כי גם יהיו תיקונים.

גליה ימין: "תקנות מוסר תשלומים לספקים (דיווח על יישום החוק), התשפ"א–2020

איתי עצמון: ההגדרות האלה הן כמובן הגדרות שמשמשות אחר כך, בסעיפים האופרטיביים.

איתי עצמון: יש לנו שתי הערות לגבי ההגדרות: הערה ראשונה היא לגבי "גוף שהוקם לפי דין".

איתי עצמון: ניסינו להבין מיהם אותם גופים שבאים בגדר ההגדרה ולא כל כך הצלחנו להבין בהקשר הזה.

איתי עצמון: אני מפריד כאן בין שני עניינים: האחד הוא הגופים שעליהם חל החוק והשני הוא חובות הדיווח לוועדת הכלכלה.

איתי עצמון: לעניין חובות הדיווח אנחנו צריכים לדעת מיהם אותם גופים כי אחרת אין משמעות לדיווח וגם לפיקוח על קיום אותה חובת דיווח.

איתי עצמון: אני לא בטוח שאת ההגדרה הזו אנחנו צריכים להותיר כאן בתקנות, או שנשאיר אותה כרגע לא מאושרת ובעת הדיון בסעיף האופרטיבי נבחן אם יש בה צורך.

קרן ברק: מה זאת אומרת "בעת הדיון בסעיף האופרטיבי"?

איתי עצמון: המשמעות של הסעיפים האופרטיביים, כפי שאמרה עו"ד גליה ימין, היא חובת דיווח שלהם לוועדת הכלכלה.

איתי עצמון: אם אין חובת דיווח לא יהיה צורך בהגדרה הזו.

איתי עצמון: זו הערה ראשונה.

קרן ברק: מה התשובה שלך?

גליה ימין: נוסח החוק כשהחוק חוקק כלל התייחסות לתאגיד לפי ההגדרה בחוק יסודות התקציב שהיא כוללת מרכיבים שונים.

גליה ימין: מעבר לזה שההגדרה של תאגיד בחוק יסודות התקציב כוללת תאגיד שהוקם בחוק או בחיקוק, בחר המחוקק לתת הגדרה של גוף שהוקם לפי דין, כלומר, הוא חשב שיש גופים נוספים מעבר.

קרן ברק: יש לך דוגמה לגוף אחד כזה?

גליה ימין: אנחנו ניסינו לרדת לעומקו של - - -

קרן ברק: אז בואו נמחק את זה.

גליה ימין: לכן הצענו שזה יבוא לוועדה, כי לא כל כך ידענו לאן לשייך את זה.

איתי עצמון: התקנות שכרגע נדונות עוסקות בדיווח על יישום החוק, אנחנו לא נוגעים כרגע בחובות המהותיות שחלות על הגופים האלה, ככל שקיימים.

איתי עצמון: אנחנו לא הצלחנו להבין אם יש גופים כאלה שהם לא תאגידים סטטוטוריים.

איתי עצמון: ההערה השנייה היא לעניין ההגדרה "דיווח על יישום החוק".

איתי עצמון: כתבתם "במשך שנת הכספים" אבל הדיווח הוא לגבי שנת הכספים הקודמת.

איתי עצמון: כלומר, הגופים המדווחים יצטרכו לדווח לגבי יישום בחוק בשנת הכספים הקודמת.

קרן ברק: במקום "במשך" – "לגבי".

איתי עצמון: הדיווח הוא לגבי שנת הכספים הקודמת.

גליה ימין: אין בעיה.

קרן ברק: יש למישהו הערות לתקנה 1? אין.

קרן ברק: אנחנו מצביעים על תקנה 1 לפי הערות היועץ המשפטי והתיקונים ששמענו כאן.

קרן ברק: מי בעד?

קרן ברק: מי נגד?

קרן ברק: בעד – פה אחד

קרן ברק: אין מתנגדים.

קרן ברק: תקנה 1 אושרה.

גליה ימין: המחשבה היא שהחשב הכללי מתוקף תפקידו ירכז את הדיווחים של משרדי הממשלה אצלו.

גליה ימין: ההנחה הייתה בניסוח החוק שכשאנחנו אומרים שהחשב הכללי צריך לרכז את הוועדה שהוא גם מעבד את הדיווח שמוגש לו.

איתי עצמון: לאיזשהו דיווח כולל.

איתי עצמון: זו הייתה אחת ההערות שלנו למשרד האוצר.

איתי עצמון: ההנחה היא שהגוף – במקרה הזה זה החשב הכללי – שמקבל את הדיווחים מכול משרדי הממשלה, אמור לרכז אותם, לתכלל אותם, לאיזשהו דוח כולל שיוגש לוועדה.

איתי עצמון: לכן כאן נקבע גם איזשהו מועד נדחה להגשת הדיווח לאחר שמשרדי הממשלה האחרים מדווחים למשרד האוצר על יישום החוק.

איתי עצמון: הדוח הזה אמור לכלול את כל המידע שקבוע בתוספת לחוק, המידע שצריך לדווח עליו לגבי יישום החוק, בחלוקה לפי משרדי הממשלה בהקשר הזה, וגם איזשהו סיכום נתונים כולל לגבי כל משרדי הממשלה.

גליה ימין: כן, זו בעצם הייתה הכוונה פה.

גליה ימין: כל משרד ממשלתי צריך לדווח, יש בתוספת טבלה שמפרטת להם מה הם צריכים לדווח, החשב הכללי מרכז את כל הדיווחים ומעביר לאחר חצי שנה באופן מסודר עיבוד כולל של הנתונים לוועדה.

איתי עצמון: כפי שאמרתי, כלומר גם בחלוקה לפי הגופים שמדווחים.

גליה ימין: כן.

גליה ימין: עם כל הפרטים.

גליה ימין: גם לפי חלוקה למשרדי הממשלה, גם התייחסות פרטנית לכל אחד וסיכום הנתונים שלו וגם התייחסות כוללת של משרדי הממשלה.

קרן ברק: הסברתם את נוסח הסעיף, יש לך תיקונים?

איתי עצמון: כן.

איתי עצמון: אנחנו נתקן את נוסח התקנה לפי ההסבר שנתתי.

קרן ברק: אז תגיד מה הנוסח.

איתי עצמון: הנוסח הסופי-סופי יעובד לאחר הדיון אבל הוועדה תצביע על העיקרון שלפיו החשב הכללי לא ימסור לוועדה כל דיווח על יישום החוק, כפי שהוקרא כאן – כלומר, הוא לא יעשה "העבר" בעצם לדיווח פרטני שהתקבל – אלא הוא ימסור לוועדה דוח כולל שמרכז את כל המידע שהוא קיבל ממשרדי הממשלה לפני תקנת משנה (א).

איתי עצמון: הדוח הכולל הזה יכלול את המידע כאמור בתוספת – שזה המידע שמופיע לאחר מכן בתוספת המוצעת לתקנות, זה תוכן הדיווח – בחלוקה לפי משרדי הממשלה, איך יישם כל משרד ממשלתי את החוק, וכן איזשהו סיכום נתונים כולל.

איתי עצמון: כלומר, איך משרדי הממשלה ככלל יישמו את החוק, מתי שילמו במועד, מתי לא, כל המידע שקבוע בתוספת המוצעת.

איתי עצמון: זה תיקון אחד לנוסח, ככל שהוועדה תקבל אותו.

קרן ברק: עליכם זה מקובל?

גליה ימין: כן.

איתי עצמון: נקודה נוספת שהטרידה אותנו לגבי תקנת משנה (ב) היא מועד מסירת הדיווח.

איתי עצמון: לפי ההצעה הדיווח הכולל הזה צריך להימסר בתוך 6 חודשים מתום כל שנת כספים "או בתוך חודשיים מהמועד שהוגש לו הדיווח, לפי המאוחר".

איתי עצמון: הבעייתיות כאן היא שהוועדה תמתין לדיווחים מגופים שמאחרים או שלא מדווחים בזמן ואז גם נמנעת מהוועדה איזושהי תמונה כוללת.

איתי עצמון: אנחנו רוצים לקבל בשביל הפיקוח הפרלמנטרי איזושהי תמונה כוללת על משרדי הממשלה בהקשר הזה.

איתי עצמון: לכן אנחנו חושבים שצריך למחוק את הסיפה "או בתוך חודשיים מהמועד שהוגש לו הדיווח, לפי המאוחר מביניהם".

איתי עצמון: כלומר, שתהיה נקודת זמן שעד אליה צריך להתכנס, כל משרדי הממשלה צריכים לדווח, והחשב הכללי אוסף את הנתונים, מעבד אותם ומגיש לוועדה דוח מסודר.

גליה ימין: אני רק אחדד שהכוונה שלנו בנוסח הייתה שאחרי חצי שנה יעבור הדיווח הכולל ואם יבוא דיווח מאוחר הוא יימסר לוועדה.

גליה ימין: על פי ההצעה המוצעת כרגע יהיה דיווח כולל לאחר חצי שנה של הגופים שדיווחו עד לאותו מועד, והדיווח לגבי גופים שידווחו לאחר המועד לא יועבר לוועדה.

איתי עצמון: אבל אני מציע שתציינו בדיווח שאתם מוסרים לוועדה מי הגופים שלא דיווחו ואז זה נותן באמת תמונה טובה לוועדה על מידת יישום החוק.

גליה ימין: כן.

גליה ימין: אם מישהו הגיש באיחור של שבוע, או שאחרי 7 חודשים התקבלה לדוגמה המסה הקריטית של הדיווחים, זה כבר לא יונח בפני הוועדה.

איתי עצמון: כלומר, הגוף הזה בעצם ייראה כמי שלא דיווח.

גליה ימין: אין מניעה מבחינתנו.

קרן ברק: לא "אין מניעה".

גליה ימין: אין בעיה, זה מקובל.

גליה ימין: מקובל.

גליה ימין: אני גם מזכירה שהגופים צריכים לדווח לאחר 3 חודשים, כלומר, יש לנו פה איזשהו גרייס של 3 חודשים נוספים שהם יכולים עוד להגיש באיחור ועדיין להיכלל בדיווח הכולל, וזה לטובת העיקרון שאתם מציגים.

איתי עצמון: נכון.

קרן ברק: אני לא יודעת מי מהמשרדים צריך לרשום את זה לעצמו אבל זה הפורמט.

איתי עצמון: זה יהיה כתוב בתקנות.

גליה ימין: הדבר יתוקן בנוסח התקנות.

איתי עצמון: בנוסח התקנות אנחנו נבהיר שבאותו דוח כולל תצוין גם רשימת משרדי הממשלה שלא מסרו דיווח.

איתי עצמון: זה ייכתב במפורש, גם בתקנה 2(ב) וכמובן גם בפורמט של הדוח שיוגש לוועדה.

עמיחי דרורי: אנחנו העברנו חומר לוועדה ואני אשמח להתייחס לגבי זה ביתר פירוט בהמשך, אבל לגבי הנקודה הזו הייתי שמח לחדד שתי נקודות.

עמיחי דרורי: דבר ראשון, אנחנו בשיח עם החשכ"ל בנושא הזה.

עמיחי דרורי: אני מדבר ספציפית בנושא הרשויות המקומיות.

עמיחי דרורי: אנחנו חווים עיכובים משמעותיים - - -

קרן ברק: אנחנו מדברים עכשיו על סעיף 2, תגיד לנו על איזה מילים בסעיף יש לך בעיה כדי שנוכל לכוון את ההקשבה שלנו.

עמיחי דרורי: אנחנו רוצים לחדד את חובת הדיווח של משרדי הממשלה כי אנחנו ברשויות המקומיות חווים עיכובים גדולים בהעברת כספים בגין ביצוע משימות שלטוניות – שלטוניות, אני מדגיש, לא משימות של הרשויות המקומיות אלא משימות שמבוצעות בתחומי הרשויות המקומיות – ולכן אני רוצה לחדד האם חובת הדיווח תחול רק על החשבויות של משרדי הממשלה או על משרדי הממשלה ככלל, שזה כולל את היחידות המקצועיות.

עמיחי דרורי: אנחנו חווים פער גדול מאוד בין הדיווחים לגבי אופן ביצוע העבודה בחשבות עצמה או באופן כללי על כלל פעילות היחידה של המשרד.

עמיחי דרורי: וחלק ב', שמתכתב למעשה עם הדיווח הזה – אני חושב שלדיווח צריכה להתווסף איזושהי עמודה של הנקודה שבה נתקעת העברת התשלומים במועד, כי כל עוד יש לנו אמירה של "ביצעו במועד", הכול טוב, אבל אם אין העברת תשלומים במועד צריך שבמסגרת הדיווח יהיה אפשר לשים את האצבע מהו הגורם, לרוב לכל הפחות, במשרדים השונים שתוקע את ביצוע התשלומים.

קרן ברק: אז מה הנוסח שאתה מציע?

עמיחי דרורי: אני מעלה את הנקודה הזו לחשיבה יחד עם צוות הוועדה וצוות החשכ"ל.

קרן ברק: יש לך הצעה ברורה?

איתי עצמון: אני חושב שההערה שלך לא נוגעת לתקנה הזו אלא לתקנה שעניינה אופן הדיווח ותוכן הדיווח.

עמיחי דרורי: לאופן הדיווח ותוכן הדיווח אני כן חושב שזה רלוונטי.

קרן ברק: אבל זה לא הסעיף.

איתי עצמון: התקנה שכרגע נדונה עוסקת בחובתם של משרדי הממשלה להגיש דיווח על יישום החוק והמועד של מסירת הדיווח לוועדת הכלכלה.

איתי עצמון: אתה מדבר על הפרטים שייכללו בדיווח, אם אני מבין נכון.

עמיחי דרורי: נכון, אתה צודק, אבל זה חשוב מאוד.

איתי עצמון: ההערה שלך חשובה, אני מציע שתשמור אותה כאשר נדבר על הפרטים שייכללו בדיווח.

איתי עצמון: אני מפנה אותך לתוספת להצעת התקנות ששם קבועים הפרטים שייכללו בכל אחד מהדיווחים.

עמיחי דרורי: קיבלתי, תודה.

קרן ברק: אני מבקשת מכול הנוכחים, זמננו יקר ואני הולכת לסיים את הדיון מוקדם מהצפוי ולדחות אותו, אז, בבקשה, תהיו קשובים לסעיפים ולא להתפרץ לסעיפים שאינם רלוונטיים.

קרן ברק: חבל על הזמן של כולנו.

איתי עצמון: אני מציע שאם אין עוד הערות לגבי תקנה 2 הוועדה יכולה להצביע על התקנה עם כל השינויים שהוקראו.

קרן ברק: תקריא אותם שוב ליתר ביטחון.

איתי עצמון: שוב אני אומר שזה ברמה של עקרונות, את הנוסח הסופי אנחנו נעבד.

איתי עצמון: העיקרון הראשון הוא שהחשב הכללי מוסר לוועדה דוח כולל שמרכז את כל המידע שהוא קיבל ממשרדי הממשלה לפי תקנת משנה (א) ואותו דוח כולל יכלול את המידע כאמור בתוספת לתקנות, שזה התוכן של הדיווח, בחלוקה לפי משרדי הממשלה השונים, וכן סיכום או איזשהם נתונים כוללים לגבי כל משרדי הממשלה שדיווחו.

איתי עצמון: זה תיקון אחד.

קרן ברק: אנחנו נצביע על תקנה 2 עם כל השינויים שהוקראו כאן.

קרן ברק: מי בעד?

קרן ברק: מי נגד?

קרן ברק: בעד – פה אחד

קרן ברק: אין מתנגדים.

קרן ברק: תקנה 2 אושרה.

איתי עצמון: אני חוזר כאן על אותן הערות שהערתי ושאושרו על ידי הוועדה לגבי תקנה 2.

איתי עצמון: גם כאן מדובר על כך שמנהל רשות החברות הממשלתיות ימסור את אותו דוח כולל, כלומר ריכוז של הנתונים, הוא לא רק מעביר כל דיווח שהוא מקבל.

איתי עצמון: ומבחינת מועד הדיווח, אנחנו נמחק גם כאן לפי הצעתנו את הסיפה בתקנת משנה (ג) שמדברת על מסירת הדיווח בתוך חודשיים מהמועד שהוגש לו הדיווח, לפי המאוחר.

איתי עצמון: כלומר, מועד הדיווח יהיה כפי שנקבע לעניין משרדי הממשלה בתוך 6 חודשים מתום כל שנת כספים.

קרן ברק: כמו התיקון הקודם.

קרן ברק: מתאימים את התיקונים בעצם.

איתי עצמון: את שלושת התיקונים שדובר עליהם ושאושרו לגבי תקנה 2 – הדוח הכולל, מחיקת הסיפה בתקנת משנה (ג) וציון החברות וחברות הבת שלא מסרו דיווח – אנחנו מציעים גם להטמיע כאן.

איתי עצמון: יש לנו עוד הערה שנוגעת לתקנה שעוד לא הגענו אליה.

איתי עצמון: תקנה 8 מאגדת גופים שונים שלא הוסדרו בתקנות עד אליה – רשות מקומית, חברה עירונית, חברה מעורבת, תאגיד, גוף שהוקם לפי דין, רשות מדינה.

איתי עצמון: כל הגופים האלה אמורים לפי תקנה 8 להגיש דיווחים נפרדים לוועדת הכלכלה.

איתי עצמון: אני אעיר בהרחבה לגבי התקנה הזו כשנגיע אליה, רק כאן אני מציע שחברה מעורבת, שהיא חברה שמוגדרת בחוק החברות הממשלתיות, תדווח גם היא לרשות החברות הממשלתיות.

איתי עצמון: אני חושב שלהציף את ועדת הכלכלה בעשרות דיווחים מגופים שונים יחטיא את מטרת הסעיף.

איתי עצמון: הסעיף המסמיך שמכוחו מגיעות התקנות לכאן אמור לתת לוועדת הכלכלה כלים לפיקוח פרלמנטרי, לא להציף אותה בעשרות דיווחים מגופים שונים.

איתי עצמון: אז אני מציע גם כאן להוסיף שחברה מעורבת תגיש למנהל רשות החברות הממשלתיות את הדיווח על יישום החוק.

נועה קיסר: אנחנו התנגדנו לשינוי הזה מהסיבה שחברות מעורבות לא מגישות לנו היום גם דיווחים אחרים.

נועה קיסר: זה יהיה בעצם סוג של דיווח ראשון שחברות מעורבות מעבירות אלינו.

נועה קיסר: אני מזכירה שחברות מעורבות אלה חברות שאחזקות המדינה בהן הן מאוד נמוכות ואין למדינה שליטה - - -

קרן ברק: מה זה "מאוד נמוכות"?

נועה קיסר: שאין לנו יכולת שליטה, זה פחות מ-50%.

נועה קיסר: המדינה לא מחזיקה ברוב המניות בחברה הזו.

נועה קיסר: גם חוק החברות הממשלתיות - - -

קרן ברק: איזה חברות כאלה קיימות, למשל?

נועה קיסר: יש כמה עשרות.

נועה קיסר: העניין הוא שחוק החברות הממשלתיות - - -

קרן ברק: דוגמה.

קרן ברק: מה זה "אני לא יודעת"?

נועה קיסר: אני רק אבקש לסיים.

קרן ברק: לא, את לא תסיימי, תגידי לדוגמה איזו חברה, שנדע על סדר-גודל של איזו חברה את מדברת.

נועה קיסר: מה זה "סדר גודל"?

נועה קיסר: יש כמה חברות כאלה, זה בדרך כלל חברות קטנות.

קרן ברק: אז תגידי לי שם.

קריאה: קרן קיסריה.

קרן ברק: אל תעזור לה.

קרן ברק: היא לא יודעת את השמות?

קרן ברק: יש לה כמה עשרות והיא לא יודעת שם אחד?

נועה קיסר: אני יכולה לבדוק את זה ולהביא לך דוגמאות קונקרטיות, אני לא צריכה לשלוף סתם מהזיכרון.

קרן ברק: אני במקומך הייתי בודקת לפני הדיון.

נועה קיסר: אני אסיים את הדברים ואז אני אוכל להביא דוגמה.

קרן ברק: אני במקומך הייתי בודקת לפני הדיון כדי להיות רצינית בטיעון שלך, כך אני הייתי נוהגת.

קרן ברק: לא הייתי נכנסת לדיון בלי לדעת לפחות דוגמה אחת לטיעונים שאת טוענת פה, לא אני.

קרן ברק: א'-ב' של להכין את עצמך לדיון זה להגיד למה את מתכוונת ולא להגיד סיסמאות בלי לפרוט לי אותן.

נועה קיסר: אוקיי.

נועה קיסר: אני יכולה להמשיך ואז להשלים או שאת מעדיפה שאני קודם אבדוק ואז אחזור לדיון?

קרן ברק: לא, אל תבדקי כי אנחנו כנראה נאשר את הסעיף.

קרן ברק: את יכולה להמשיך.

נועה קיסר: אוקיי.

נועה קיסר: אני אומרת שמבחינה משפטית חוק החברות הממשלתיות רובו לא חל ממילא על חברות מעורבות.

נועה קיסר: כלומר, גם המחוקק הבין את זה שאלה חברות ייחודיות, חברות אחרות, וביום-יום, ברוטינת העבודה המשותפת שלנו, אנחנו לא מקבלים מהן דיווחים.

נועה קיסר: למשל, יש דיווחים כספיים, יש דיווחים על נושאים של מבקר פנים, דיווחים של תקציב ותוכניות עבודה, יש כל מיני דיווחים שוטפים, אלה דיווחים שאנחנו לא מקבלים.

נועה קיסר: רמת הפיקוח שלנו על החברות האלה היא מאוד מצומצמת גם בחקיקה, מלכתחילה היא מאוד מצומצמת.

נועה קיסר: לכן אנחנו ביקשנו להחריג את הסעיף הזה ושחברות מעורבות לא יעבירו דיווח אלינו כמו שהן לא מעבירות לנו דיווחים אחרים.

קרן ברק: יש למישהו תשובה לגבי זה?

קרן ברק: מדוע החלטתם בכל זאת להכניס את זה?

קרן ברק: יש סיבה?

גליה ימין: לאחר שקיבלנו את ההתייחסות של רשות החברות הממשלתיות, שטענו שאלה גופים יותר פרטיים במהותם ושהרגולציה של רשות החברות לגביהם מופחתת, הדיווח שלהם הועבר לסעיף 8, שהדיווח יועבר לוועדה.

גליה ימין: חברה מעורבת כיום מדווחת ישירות לוועדה.

איתי עצמון: לא כיום כי התקנות עוד לא אושרו.

גליה ימין: לא כיום, סליחה, לפי התקנות המוצעות.

גליה ימין: ההצעה שלנו הייתה בעקבות ההערה שלהם.

קרן ברק: שזה יהיה ישירות מהחברות ולא דרך הרשות?

גליה ימין: כן.

קרן ברק: כי הרשות לא יכולה להיות הצינור מבחינתכם?

גליה ימין: אני לא חושבת שאין אפשרות אחרת אבל הסכמתי ללכת עם העמדה שלהם.

קרן ברק: הסכמת אבל אני רוצה להבין.

קרן ברק: הרשות לא רוצה להיות הצינור שמעביר את זה ואתם - - -

גליה ימין: תשובתי היא שאני לא חושבת שזה בלתי אפשרי שזה יעבור דרך הרשות.

קרן ברק: יש מטרה לתקנות האלה, את חושבת שזה יהיה יותר טוב שזה יעבור דרך רשות החברות?

גליה ימין: אני חושבת שיותר נכון היה לקבל פה התייחסות משפטית של הלשכה המשפטית שלהם.

גליה ימין: בכל מקרה, מהבחינה שעשינו כן ראינו שקיימת איזושהי רגולציה של הרשות על החברות האלה.

קרן ברק: לא הבנתי, שפעם הבאה מישהו יביא תשובה יותר טובה.

קרן ברק: כרגע אנחנו נאשר את סעיף 3 כפי שהוא.

איתי עצמון: עם שאר התיקונים, כלומר למעט התיקון שנוגע לחברה מעורבת.

איתי עצמון: אני מבין שהדיון עומד להסתיים עוד כמה דקות אז אני מציע שלקראת הדיון הבא אנחנו נבחן בכלל את תקנה 8 שתחייב עשרות גופים להגיש בנפרד דיווחים לוועדת הכלכלה ובמסגרת הזו נבחן גם את חובת הדיווח של חברה מעורבת.

קרן ברק: כרגע אני משאירה את זה כמו שזה.

קרן ברק: אם יחליטו לתקן את זה יתקנו את זה בסעיף 8.

איתי עצמון: עם התיקונים שאמרתי קודם.

איתי עצמון: אותם עקרונות שהוטמעו בתקנה 2 יוטמעו גם כאן.

קרן ברק: זה התיקון היחיד בסעיף 3.

קרן ברק: אותם עקרונות של תקנה 2 מוטמעים בתקנה 3.

קרן ברק: זה התיקון היחיד שנטען פה עכשיו שיובא בסעיף 8 ולא עכשיו.

קרן ברק: מי בעד?

קרן ברק: מי נגד?

קרן ברק: בעד – פה אחד

קרן ברק: אין מתנגדים.

קרן ברק: תקנה 3 אושרה.

קרן ברק: נעבור לתקנה 4.

איתי עצמון: אני חוזר על ההערות שלי – אותם עקרונות יוטמעו גם כאן.

איתי עצמון: מדובר על דוח כולל, מדובר על מסירת דיווח לוועדה בתוך 6 חודשים מתום כל שנת כספים וגם כאן המועצות שלא דיווחו לפי התקנות, הרשימה שלהן תיכלל באותו דוח כולל.

קרן ברק: יש למישהו הערות לתקנה 4?

קרן ברק: אין הערות לתקנה 4.

קרן ברק: אני מעלה אותה להצבעה בכפוף לתיקונים שתיקנו בסעיפים 3 ו-2, אותה רוח.

קרן ברק: מי בעד תקנה 4?

קרן ברק: מי נגד?

קרן ברק: בעד – פה אחד

קרן ברק: אין מתנגדים.

קרן ברק: תקנה 4 אושרה.

קרן ברק: נעבור לתקנה 5.

גליה ימין: אני מעירה שלגבי תקנה זו התקבלו בשעתיים האחרונות התייחסויות, אני משאירה אותן למי שבזום.

איתי עצמון: שאי אפשר היה להעביר אותן בכל החודשים הארוכים שהיו?

גליה ימין: אני מכירה את זה מהשעה האחרונה.

איתי עצמון: הבנתי.

איתי עצמון: אלינו לא הגיעו הערות.

גליה ימין: גם אלינו.

קרן ברק: שלוש שנים אף אחד לא העביר כלום ולפני שעה נזכרו?

גליה ימין: הנוסח כמובן הופץ לכולם.

גליה ימין: אני לא נכנסת למקום הזה.

גליה ימין: אני רק מציעה שההתייחסות לתקנה הזו כן תועבר לדיון הבא.

איתי עצמון: אולי נוכל לשמוע מה ההערות?

גליה ימין: כן, כמובן.

מיכל נוימן: מיכל נוימן, מנכ"לית המועצה להשכלה גבוהה.

קרן ברק: למה העברתם את ההתייחסות לפני שעה כששלוש שנים דנים בכך?

מיכל נוימן: ההתייחסות שלנו הועברה ב-1 בנובמבר, היא נשלחה לעו"ד שרית חאיק שפיגלשטיין ממשרד ההשכלה הגבוהה והמשלימה עם העתקים גם למשרד המשפטים - - -

גליה ימין: היא לא הועברה לגורמים הרלוונטיים.

גליה ימין: הם העבירו למשרד הממשלתי הרלוונטי, שלא הכיר את זה, והם העבירו את זה לאגף תקציבים, שלא רלוונטי לתקנות.

איתי עצמון: אבל אלה תקנות של שר האוצר, אתם לא קיבלתם אותן?

גליה ימין: אני לא קיבלתי ואגף החשב הכללי, שאנחנו ביחד אחראיים על התקנות, לא קיבל.

גליה ימין: לא היכרנו ולא קיבלנו כל התייחסות על אף שהפצנו את זה.

מיכל נוימן: נכון.

מיכל נוימן: השר אלקין ביקש מאתנו התייחסויות להצעות חוק ולתקנות שיועברו דרך המשרד שלו כשר האחראי, זה מה שעשינו.

מיכל נוימן: אנחנו באמת מצטערים שזה נפל איפשהו בין הכיסאות, אבל אנחנו כן רוצים להגיד שזה לא שהעברנו לראשונה הערות לפני שעתיים.

מיכל נוימן: זה נכון שמי שיושבת כרגע בוועדה ממשרד האוצר לא ראתה את זה, דיברנו, הבנו בעצם שכנראה ההערות שלנו לא הגיעו, אבל זה קרה באמת רק לפני שעה-שעתיים.

קרן ברק: מכיוון שאנחנו בכל מקרה צריכים לסיים את הדיון תעבירי את ההערות בכתב לוועדה, למשרד האוצר וליועץ המשפטי ובדיון הבא הוא יוכל להתייחס.

קרן ברק: אולי נגיע עם נקודת פתיחה אחרת ונוכל להתייחס לזה ברצינות.

מיכל נוימן: מעולה, תודה רבה.

קרן ברק: מצוין.

קרן ברק: אז אישרנו עד תקנה 4.

קרן ברק: אני מקווה שיהיה דיון המשך בקרוב.

קרן ברק: אני נועלת את הישיבה, תודה רבה.